AIŠKINAMASIS RAŠTAS

Dėl valstybės turto pripažinimo nereikalingu Molėtų rajono savivaldybės funkcijoms įgyvendinti

1. **Parengto tarybos sprendimo projekto tikslai ir uždaviniai**

Utenos apskrities viršininko administracija vadovaudamasi Lietuvos Respublikos Vyriausybės 2002 m. lapkričio 27 d. nutarimu Nr. 1856 „Dėl turto perdavimo“, 2002 m. gruodžio 4 d. turto perdavimo ir priėmimo aktu Nr. 9 (toliau – aktas) perdavė, o Molėtų rajono savivaldybė, vadovaudamasi Molėtų rajono savivaldybės tarybos 2002 m. spalio 24 d. protokoliniu sprendimu Nr. 6, perėmė valstybės turtą patikėjimo teise valdyti ir naudoti žemės ūkio funkcijų vykdymui.

Aktu buvo perduotas automobilis „Audi 100CC“, pagamintas 1987 metais, kurį eksploatavo Molėtų rajono savivaldybės administracija. Šiuo metu automobilis yra fiziškai nusidėvėjęs.

Vadovaudamasi Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 3 punktu, Molėtų rajono savivaldybės administracija 2015 m. spalio 16 d. raštu Nr. B88-11 „Dėl valstybei nuosavybės teise priklausančio turto pripažinimo nereikalingu savivaldybės funkcijoms įgyvendinti“ prašo Molėtų rajono savivaldybės tarybą fiziškai nusidėvėjusį automobilį „Audi 100CC“ pripažinti netinkamu naudoti ir siūlo jį parduoti viešame prekių aukcione.

Parengto sprendimo projekto tikslas – pripažinti nereikalingu savivaldybės funkcijoms įgyvendinti valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą ilgalaikį turtą – automobilį „Audi 100CC“, pagamintą 1987 m., kurio įsigijimo vertė – 5380,27 euro, likutinė vertė 2015 m. spalio 1 d. – 0,0 eurų, ir siūlyti jį parduoti viešame prekių aukcione.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 8 punktai, 27 straipsnio 1 dalies 4 punktas, 2 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 7.1, 7.2 papunkčiai.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybei nereikalingas turtas bus pripažintas netinkamu naudoti ir parduotas viešame prekių aukcione.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Bus reikalingos lėšos prekių aukcionui vykdyti (skelbimai). Lėšų šaltinis – savivaldybės biudžetas.

1. **Vykdytojai, įvykdymo terminai**

Molėtų rajono savivaldybės administracija.

Parengė

Aldona Rusteikienė

Turto skyriaus vedėja